**САЗНАЛИ НА СЕМИНАРУ   
И ПРИМЕНИЛИ У ПРАКСИ**

**ЕНЦИКЛОПЕДИСТИ У АКЦИЈИ**

**ОВО ЈЕ ВАЉАНА ВЕРЗИЈА РАДА И ПРИЛОГА. МОЛИМ ВАС ДА ПРЕТХОДНО ПОСЛАТ „ПАКЕТ“ НЕ УЗИМАТЕ У ОБЗИР. ХВАЛА НА РАЗУМЕВАЊУ!**

**ОСНОВНИ ПОДАЦИ**

**ИМЕ: Жарка**

**ПРЕЗИМЕ: Свирчев**

* **Зашто сте се определили за овај семинар?**

За семинар *Електронским учењем до креативне наставе* сам се определила из жеље да проширим своје знање о могућностима употребе ИКТ у настави како бих исту обогатила и иновирала.

* **Како су стечена знања/вештине са семинара подстакли промене у Вашем раду?**

Стечена знања су ме подстакла да примењујем нове моделе наставе, омогућила су ми испољавање креативности у већем степену него приликом употребе стандардних наставних метода и средстава, мотивисала су ме да креирам разнородне наставне материјале и да отворим нове перспективе у комуникацији са ученицима.

* **Опишите начине и облике примене знања/вештина стечених на семинару и остварене ефекте.**

Након завршеног семинара имала сам креиран блог посвећен настави књижевности (dositejada.wordpress.com). На блог редовно постављам истраживачке задатке, наставни материјал за учење и електронске тестове. Такође, на блогу представљам своје огледне часове, и комуницирам са ученицима преко електронске огласне табле. Стицање вештине коришћења разноврсних веб алатки (израда стрипа, презентација, израда филма, пакет *врући кромпирићи* итд.) омогућило ми је да ученке динамичније мотивишем за рад, да интензивније подстичем њихово стваралачко мишљење и креативност.

Упознавање се са континуумом електорнског учења, подстакло ме је да хибридну наставу прожмем онлајн учењем у што већем степену чему је посвећен ученички пројекат који достављам у прилогу. Пројектна настава је, такође, омогућила ученицима стицање нових вештина учења и компетенција.

* **Како процењујете професионалну добит за себе?**

На семинару *Електорнским учењем до креативне наставе* сам стекла практичне вештине које интензивно користим у пракси. Стицање нових знања и умећа у вези са ИКТ и моделима учења, праћење актуелних тенденција у настави укључивањем у Мајкрософтову Пил мрежу, те реконцептуализовање наставне праксе увођењем пројектне наставе, унапредили су мој професионални идентитет наставника и педагога.

* **На основу чега сте то проценили?**

Процену заснивам на осећају личног, професионалног задовољства који је резултат задовољства мојих ученика. Бољи резулатати који ученици постижу у свом раду, њихова интензивнија укљученост у активности, иницијатива и спремност да продубљују своја знања о коришћењу веб алатки и могућностима електронског учења, држе ме у уверењу да је похађање овог семинара била одлична одлука.

* **Како процењујете добит за циљну групу (ученици, колеге, родитељи...) са којом сте радили?**

Искуство након завршеног семинара је више него позитивно. Ученицима је омогућен приступ мултимедијалном наставном материјалу, самостални истраживачки рад, самоевалуација уочи провере знања на часовима, као и креативно експериментисање са веб алаткама. Ученици самостално креирају наставни материјал који њихови вршњаци користе у процесу учења. Такође, у свету дигиталне писмености, ученици стичу нове технике учења, те интердисциплинарне вештине које их чине компетентним за захтеве 21. века.

Колегама са којима радим, као и колегама са којима сам се повезала на семинару и образовним порталима, омогућавам приступ наставном материјалу и размену идеја и искустава. Колеге у својој школи сам информисала са концептима пројектне наставе и могућностима примене електронског учења у настави књижевности, и на практичним примерима омогућила им увид у позитивне исходе ових наставних идеја.

Родитељи могу да стекну увид у активност ученика упознавајући се са извештајима са огледних часова и наставним материјалом који ученици креирају.

* **На основу чега сте то проценили?**

Увид у афирмативне резултате сам стекла у директном контакту са ученицима, колегама и родитељима. Ученици се редовно информишу о новим садржајима на блгу, подстичу ме да креирам нове задатке и иновирам рад на часовима. Анкете ученика које сам обавила након огледних часова сведоче о њиховом задовољству и изузетној заинтересованости. Ученици који нису раније испољавали мотивисаност у високом степену, активно се укључују у наставне активности. Посебно их је заинтересовала пројектна настава, вршњачка едукација и стваралачки приступ књижевним делима коришћењем веб алатки. У својој школи сам одржала огледне часове и мотивисала колеге да у већој мери примењују електронско учење у сопственој пракси. Поједини родитељи су изразили задовољство и изненађеност због посвећености деце активностима (читалачким или истраживачким) на које су их подстакли задаци базирани на електронском учењу.

* **Шта бисте нам још рекли/написали о семинару, а нисмо Вас питали?**

Семинар је окончан „тич-митом“ у Бачкој Паланци. Концепција „тич-мита“ ми се посебно учинила плодоносном јер је омогућила директну размену наставних искустава и конструктивни дијалог међу колегама.

***Прилог који поткрепљује Ваш рад, доставите уз формулар.***